#### Številka: 03217- 5/2013-3

Datum: 9. 7. 2013

#### OSNUTEK

**ZAPISNIK**

16. redne seje Odbora za varstvo okolja, ki je bila v torek 9. julij 2013 s pričetkom oziroma

**z zborom na Parkirišču Tivoli in odhodom ob 16.30 uri s posebnim avtobusom MPP na Centralno čistilno napravo Ljubljana, Cesta v Prod 100, Ljubljana.**

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani Mirko Brnič Jager, Marjan Jernej Virant, Metka Macarol Hiti, Jože Horvat ter tajnik odbora Jan Skoberne.

NAVZOČNOST OPRAVIČIL: Miro Gorenšek

NAVZOČI OSTALI VABLJENI:

S strani JP VO-KA Ernest Mlakar, iz Odbora za gospodarske javne službe in promet predsednica Julijana Žibret in Mojca Kavtičnik Ocvirk ter tajnik Iztok Bežan ter sodelavka iz SODMS Mihaela Žvipelj. Vabljeni predstavniki mestne uprave so se opravičili, ker so si že ogledali CČNL.

Na zasedanju je bilo navzočih 6 članov odbora odbora.

Pobude za spremembopredlaganega dnevnega reda ni bilo. Ogled in razprava je potekala po

Dnevnem redu:

1. Predstavitev JP VO-KA in Centralne čistilne naprave Ljubljana (CČNL)
2. Ogled celotnega kompleksa CČNL (vožnja in peš ogled CČNL, ki jo vodi predstavnik JP VO-KA)
3. Razprava in zaključna beseda
4. Pobude in vprašanja članov

Podatki o CČNL, ki jih imajo obiskovalci so dostopni na spletnem naslovu JP VO-KA in za potrebe članov odbora je naknadno razdeljeno predstavitveno gradivo v slovenskem in angleškem jeziku.

**Osnovno gradivo je dosegljivo na spletnem naslovu:** <http://www.vo-ka.si/o-druzbi/centralna-cistilna-naprava-ljubljana>  CČN Ljubljana, sklic seje je dosegljiv tudi v elektronski obliki na spletni povezavi: [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Vodstvo in potek glavnih točk dnevnega reda je s strani JP VO-KA izvajal za to pristojna oseba, g. Ernest Mlakar.

Kratka predstavitev CČN Ljubljana,

je enostopenjska mehansko-biološka čistilna naprava in je namenjena za odstranjevanje neraztopljenih snovi, ogljikovih spojin in za nitrifikacijo. Za obdelavo odvečnega blata, ki pri tem nastaja, je predvidena anaerobna stabilizacija blata v ogrevanih gniliščih in strojno zgoščanje ter sušenje blata do vsebnosti suhe snovi nad 90%. Posušeno odvečno blato je zaradi primerne obdelave koristen odpadek. Bioplin, ki nastaja pri anaerobnem procesu, se porabi v procesu za sušenje blata in ogrevanje gnilišč. Odvečne trde substance iz blata gredo v končni fazi z odvozom na sežig v sežigalnico na Dunaju.

Po ogledu naprav in kompleksa CČN Ljubljana je uradni del seje potekal v sejni sobi upravne stavbe CČNL.

Navzoči so si ogledali tudi grafično in filmsko predstavitev delovanja čistilne naprave, povedano je bilo, da se v razvojnem oziru že pripravlja širitev kapacitet za zagotavljanje čiščenja odpadnih voda za področje širšega prostora MOL s kapaciteto do 500 000 prebivalcev.

Navzoči so dobili vsa pojasnila na podlagi postavljenih vprašanj.

Ob zaključku je predsednica odbora Dunja Piškur Kosmač obžalovala, da se ogleda ni udeležilo več predstavnikov mestnega sveta, čeprav so bili pravočasno obveščeni preko svetniških klubov.

Zagotovljen je bil povratek z avtobusom MPP po isti liniji do izhodišča, povratek na Parkirišče Tivoli je bil ob 20.45 uri.

Zapisala

*Jan Skoberne Dunja Piškur Kosmač*

Višji svetovalec I. Predsednica